Sant Jordi, un repàs a la tradició\nAlemania: país preferido de muchos turistas Banyoles edita un àlbum il·lustrat amb la llegenda del Drac Todo lo que debes saber para mantener tu hogar en óptimas condiciones La Policía Nacional destapa un fraude a la Seguridad Social de 1.600.000 euros en las Islas Canarias\nLleida - 06/03/2018 - 11:13\nEl 23 d'abril de 1929, amb motiu de l´Exposició Universal de Barcelona, els llibreters van decidir col·locar paradetes als carrers per vendre els seus llibres en un ambient festiu\nImagen 1 de 1 - Sant Jordi\nRoses, petons i llibres; són els tres ingredients fonamentals de la Diada de Sant Jordi, la data del calendari més estimada pels catalans. Sant Jordi no és festiu, almenys, de moment, però com si ho fos. Any rere any, milers i milers de persones surten als carrers de viles i ciutats per celebrar la festa de l'amor i gaudir d'un ambient entranyable. La jornada atrau a nombrosos visitants de fora, que observen amb curiositat el moviment de persones amb llibres i flors.\n¿Què té d'especial Sant Jordi?, ¿per què s'ha convertit en una festa coneguda i reconeguda arreu del món? Cada persona té les seves motivacions, però l'èxit té a veure amb l'amor i la seva manera d'expressar-lo: les roses i els llibres. La Diada de Sant Jordi és per als catalans el dia dels enamorats. Sant Valentí hi és i trepitja amb força, però entre els catalans, l'espasa de Sant Jordi sempre guanya.\n¿Què diu la llegenda?\nLa llegenda neix a la localitat de Montblanc, tot i que cada versió la situa a un lloc diferent. Segons les veus populars, allà hi vivia un drac molt ferotge que atacava la població i que exigia carn fresca cada dia per satisfer la seva gana. Un dia, li va tocar el torn a una jove princesa. Quan la dirigien cap a la cova del drac per oferir-la en sacrifici, va aparèixer un jove cavaller anomenat Jordi i la va defensar. El jove va matar el drac amb la seva espasa; de la ferida no va brotar sang, sinò una rosa vermella que Sant Jordi va oferir a la princesa.\nPer això, tots els 23 d'abril, festivitat de Sant Jordi, els enamorats es regalen una rosa. L'any passat, la xifra va superar els 6 milions d'unitats. La data coincideix amb l´aniversari de la mort de Cervantes i és també la diada del llibre. Llibres i roses s'uneixen i donen a la festivitat una significació molt especial.\nParadetes de roses i llibres\nEl 23 d'abril de 1929, amb motiu de l´Exposició Universal de Barcelona, els llibreters van decidir col·locar paradetes als carrers per vendre els seus llibres en un ambient festiu. La iniciativa va tenir tant d'èxit que es va repetir posteriorment i es va convertir en tradició.\nDes de llavors, les paradetes de llibres i roses omplen els carrers de totes les poblacions catalanes. A Barcelona, el lloc més emblemàtic és\nla Rambla. Des de primera hora del matí, llibreters, editorials i asociacions de tot tipus ofereixen als visitants les seves publicacions entremig de paradetes de roses. És una jornada molt intensa per als escriptors, que fan un periple per diferents punts de la ciutat estampant les seves signatures.\nLa Diada Sant Jordi és una reivindicació de la catalanitat. Per això les roses acostumen a portar una petita senyera i una espiga. Les senyeres omplen també molts balcons i les institucions polítiques obren les portes dels edificis més emblemàtics perquè la població els pugui conèixer de prop.\nDiversos països del món han importat la celebració catalana de la Diada de Sant Jordi. L'èxit ha portat als governants catalans a sol·licitar que Sant Jordi sigui ser declarat Patrimoni Cultural Inmaterial de la Humanitat.\nAlemania: país preferido de muchos turistas\nBanyoles edita un àlbum il·lustrat amb la llegenda del Drac\nTodo lo que debes saber para mantener tu hogar en óptimas condiciones\nLa Policía Nacional destapa un fraude a la Seguridad Social de 1.600.000 euros en las Islas Canarias\nLa Fundació ONCA organitza el concert de Nadal per tancar les activitats de la temporada 2018\nEs presenta la 2a Enquesta Nutricional d'Andorra\nComença la fase final de votació dels pressupostos participatius de Calonge i Sant Antoni\nS'inaugura el nou espai del Museu d'Història de Girona dedicat a la ràdio\nConveni entre l'Ajuntament de Tarragona i l'Obra Social "La Caixa" per garantir el programa social d'àpats infantils\nLa festa de la llum Vibra es consolida com a activitat central de la programació de Nadal a Girona\nJordi Xuclà / GN\n139 milions per gastar a les comarques gironines!\nLa bona notícia és que el tram Sils-Maçanet s'ha acabat aquest any, després d'un impuls que té ...\nJoan Plana / ERC Roses\nAquestes últimes setmanes de l'any estaran marcades, entre altres coses, per les vagues de diferent...


Per Sant Joan bous. - Diari del Maestrat\nPer Sant Joan bous.\nAixí era la dita. Així deien quan els bous eren el centre de totes les festes que es feien en aquest poble. Bous, bous de carrer i bous de plaça, res concentrava tanta gent en el Vinaròs en blanc i negre com la festa dels bous. Aquí cal anomenar que en Vinaròs van ser dues les associacions que es van formar a partir d’aquesta festa i que segueixen molt vives. No hi havia ningú que digues res en contra, ans al contrari.\nEl que no hi havia temps enrere era cap associació animalista. Cap associació que fos sensible amb els animals de companyia. I ara, vés por on, també en són dues les associacions, que sapiguem nosaltres, que en Vinaròs es dediquen en cor i ànima a tindre cura de gats i gossos.\nTampoc en aquell temps passat hi havia tanta gent que tingues animals a casa. De gats i gossos sempre n’hi ha hagut a tot arreu, però mai com ara en tenim tants dins de les nostres llars i que són considerats com a un o uns membres més de la família. I també tampoc mai tant com ara hi ha hagut gent que estigues en contra del maltractament animal. En contra del maltractament animal en forma general i més encara en contra del maltractament d’aquests animals que l’espectacle en si és la seua tortura i mort.\nEn aquesta legislatura es va presentar una moció per modificar els usos de la plaça de bous per estalviar que a Vinaròs hi hagués aquests espectacles sagnants (i mai millor dit), però pràcticament ens vàrem quedar sols en la defensa de marginar aquesta festa medieval. No es va aconseguir i, per tant, de moment es continuen torturant i matant bous, i continuaran fent-ho mentre l’ajuntament, propietària del recinte, ho continue permetent. No direm noms perquè no ho sabem en seguretat, però creiem que va haver-hi més d’un vot a favor de continuar mantenint la tortura i mort dels bous en el recinte taurí de Vinaròs que es va fer en contra de la seua consciència. Els que la volem foragitar dels nostres costums, ben cert que sí que vam exposar les raons i la vam votar amb tota la consciència i orgull, però derrotats a la fi.\nJa hem dit que la festa és ancestral i que en Vinaròs té arrels molt antigues. Cert, però cal reconéixer que la societat ha canviat i que cada vegada hi ha més gent en contra.\nEls partits polítics que formen el consistori molt segur que en el seu dia van rebre suport de molta gent que els agrada la dita “fiesta nacional”; tanmateix, també molt segur, que hi havia gent que la rebutja de cap a la fi.\nNi uns millors, ni els altres pitjors, així i tot, sí que caldria que per a estalviar-nos apaivagar algunes veus més cridaneres que altres, voldríem que el debat sortís de l’àmbit polític i anés a parar a aquells que ho podem decidir, el poble, la gent, la persona en concret.\nPer tant, volem i proposem un debat a fons sobre el tema i per acabar d’arrodonir-ho volem que es convoque un referèndum amb una pregunta molt senzilla: bous sí o no. I que amb una papereta puguem dir la nostra perquè el resultat siga de forma taxativa el que ens porte a la resolució del problema.\nVorem si algú o alguns se senten al·ludits i volen recollir el guant.\nÈxit d’assistència a l’estrena del documental ‘Arrels de Mar’ a les Cases d’Alcanar\nCàlig encetarà demà una nova temporada de bany amb l’obertura de les piscines municipals\nT’agrada aprendre llengües? S’obrin les matrícules per a l’Escola Oficial d’Idiomes\nEl campanar d’Alcalà ja funciona amb un nou mecanisme adaptat a les últimes tecnologies\nDetingut per un presumpte delicte de violació del domicili\nL’Ajuntament de Tírig presenta la programació de les Festes Patronals\nVisita del gerente de la Asociación de Productores Ecológicos de Planadas (Colombia)\nSalida de vía de un vehículo en Benicarló\n3:00 pm, June 22, 2022\nFeels like 31.23 °C cielo claro


Victòria ajustada del Japó contra Catalunya – Carcassonne a Catalunya\n08/12/2021 21/03/2021 per Núria Casanovas\nEl 20 de març de 2021 els jugadors catalans oposen resistència però acaben caient davant dels vigents campions del mundial de Carcassonne per equips.\nAls catalans els agraden els reptes i en la segona jornada de preparació per al WTCOC 2021 s’han enfrontat, ni més ni menys, que als campions de l’edició passada del mundial de Carcassonne per equips. Si bé aquestes seleccions ja s’havien vist les cares (o les pantalles) en altres ocasions, aquest dissabte han tingut lloc molts duels inèdits, ja que tots dos equips compten amb noves incorporacions. El matx, que ha estat molt disputat i ha acabat decantant-se cap al costat japonès per 3-2, ha servit per posar a prova els nous jugadors i per comprovar amb quin estat de forma arriben al mundial d’enguany alguns dels veterans. Us deixem amb un resum dels enfrontaments.\nshould – Manel_m_l / Japó 0 – Catalunya 1\nEspectacular debut del Manel (Manel_m_l) amb la selecció catalana. S’havia d’enfrontar a un dels jugadors més forts de la BGA i, lluny d’acovardir-se, ha deixat clar que vol fer-se un lloc entre els millors.\nEn la primera partida no hi ha hagut grans ciutats, ni camins llargs, ni tan sols camps gaire grans… sinó molta constància. Tots dos jugadors s’han anat vigilant de ben a prop durant tota la partida. Quan un sumava, l’altre responia de pressa. Al final, però, gràcies a uns quants punts extra del camp, el Manel s’ha pogut endur la victòria.\nEn la segona ronda, el jugador català encara ha guanyat amb més solvència. Ben aviat ja s’havia col·locat més de 20 punts per sobre del seu rival. S’ha mantingut per davant en el marcador durant la resta de la partida i ha arribat a ampliar la diferència fins a 38 punts a falta de set llosetes per al final. Malgrat que el jugador japonès no s’ha rendit en cap moment, ben poc ha pogut fer davant d’aquesta distància. L’enhorabona, Manel!\ndshocker – Duart / Japó 0 – Catalunya 2\nL’únic duel entre jugadors veterans de les respectives seleccions ha acabat amb una contundent victòria a favor del català.\nEn la primera ronda, tots dos jugadors han anat fent avançar el marcador bastant en paral·lel al llarg de la partida. L’Eduard (Duart), però, ha marcat una gran diferència en la recta final: no només ha aconseguit quedar-se un camp de 24 punts, sinó que mentre ell hi anava posant meeples i alhora bloquejava els intents del rival per entrar-hi, ha augmentat encara més l’avantatge sumant punts de ciutats inacabades. Un final impecable.\nTot i que la segona partida ha acabat una mica més igualada, l’Eduard ha estat qui n’ha marcat el ritme. Davant de l’experiència de la primera partida, dshocker no s’ha volgut quedar sense camps. En aquest cas, però, estaven molt més repartits, i abans que el jugador japonès comencés a posar grangers a fer feina, l’Eduard ja s’havia preocupat d’anar acumulant punts per totes bandes. I per no fer curt, també ha posat uns quants grangers a treballar… Molt ben jugat, Eduard!\n3106kun – single player / Japó 1 – Catalunya 2\nTot i que 3106kun n’ha tingut prou amb dues partides per superar single player, el jugador de l’equip català no li ha posat les coses gens fàcils: dos duels, dos resultats finals molt ajustats.\nEls nervis no són bons, i l’Enric (single player) aquest cop s’ha sabut agafar les coses amb calma contra un rival de molt nivell. Ha invertit quatre vegades més temps que el japonès per resoldre les jugades de la primera partida. I si bé no ha aconseguit la victòria final, sí que ha pogut plantar cara amb molta dignitat. I el que és més important: ha guanyat confiança.\nEn la segona partida, potser perquè després del resultat anterior es veia amb opcions de guanyar, l’Enric li ha complicat encara més la vida al jugador japonès. Tant, que els temps de reflexió s’han equilibrat completament: 9 minuts per banda. La partida ha acabat pràcticament amb la mateixa diferència de punts que l’anterior, però l’esforç que ha hagut de fer 3106kun per guanyar ha estat notable. Amb calma i confiança, s’arriba lluny. Endavant, Enric!\ntokky_ – Pronom feble / Japó 2 – Catalunya 2\nMalgrat haver forçat el desempat després de perdre la primera partida, Pronom feble deixa escapar la victòria en l’últim moment.\nEn la primera partida, tokky_ ha deixat clar que no s’havia incorporat a la selecció japonesa per passar l’estona: ha fet més punts que la Núria (Pronom feble) en pràcticament totes les categories: camins, ciutats, abadies… només els camps han acabat amb empat. Ara bé, la Núria també tenia pendent demostrar el mateix que el seu rival, i a la segona partida, la cosa s’ha capgirat: tancant ciutats i camins, cap a mitja partida ha aconseguit un avantatge còmode en el marcador, que ha sabut mantenir fins al final.\nSi bé la tercera partida ha començat bastant igualada, la Núria l’havia anat portant a poc a poc cap al seu terreny i semblava que la tenia controlada… però no ha estat així, perquè els nervis han passat factura a la jugadora catalana i tokky_ no ha deixat escapar l’oportunitat que se li ha presentat de conquerir una ciutat inacabada que valia tant com el camp més gran. Núria, keep calm and carry on!\nKoko_TRAPS – VisitorQ / Japó 3 – Catalunya 2\nEl Joan-Pol (VisitorQ) ha començat plantant cara a Koko_TRAPS, però el jugador japonès ha sabut remuntar gràcies a la seva experiència, estratègia, eficàcia… i també una mica de sort.\nDesprés d’una primera partida ajustada que ha acabat amb una victòria molt treballada per part del Joan-Pol, Koko_TRAPS ha aconseguit empatar el marcador. En la segona partida, el jugador de l’equip català ha anat aguantant el tipus al llarg de la partida, però cap al final s’ha vist clar que Koko_TRAPS tenia una estratègia ben definida: prendre possessió dels camps. Tot i els intents del Joan-Pol per empatar a grangers, el japonès ha arribat a treure-li 27 punts de diferència.\nLa partida que havia de decidir cap a quin costat es decantava la balança ha començat bastant igualada. Cap a la meitat, però, la sort ha afavorit Koko_TRAPS, que ha vist com li sortien unes quantes peces clau seguides i les ha aprofitades a la perfecció. S’ha anat distanciant cada vegada més del Joan-Pol, que ja no ha pogut fer res per atrapar-lo. La determinació del japonès ha donat fruit. Ànims, Joan-Pol, que saps que pots!\nRegistrations, trials and under construction teams\n3 registrations and 1 new continental champion


Sense el seu exprés consentiment -mitjançant l’activació de les cookies al seu navegador- Psicologiacatalunya.es no enllaçarà a les cookies les dades memoritzades amb les seves dades personals proporcionades en el moment del registre o la compra ..\n– Cookies tècniques: Són aquelles que permeten a l’usuari la navegació a través d’una pàgina web, plataforma o aplicació i la utilització de les diferents opcions o serveis que en ella hi hagi com, per exemple, controlar el trànsit i la comunicació de dades, identificar la sessió, accedir a parts d’accés restringit, recordar els elements que integren una comanda, realitzar el procés de compra d’una comanda, realitzar la sol·licitud d’inscripció o participació en un esdeveniment , utilitzar elements de seguretat durant la navegació, emmagatzemar continguts per a la difusió de vídeos o so o compartir continguts a través de xarxes socials.\n– Cookies publicitàries: Són aquelles que, ben tractades per nosaltres o per tercers, ens permeten gestionar de la forma més eficaç possible l’oferta dels espais publicitaris que hi ha a la pàgina web , adequant el contingut de l’anunci al contingut del servei sol·licitat o l’ús que realitzi de la nostra pàgina web. Per a això podem analitzar els seus hàbits de navegació a Internet i podem mostrar publicitat relacionada amb el seu perfil de navegació.\nCookies de tercers : La Web de Psicologiacatalunya.es pot utilitzar serveis de tercers que, per compte de Psicologiacatalunya.es, recopilaran informació amb fins estadístics, d’ús del Site per part de l’usuari i per a la prestacion altres serveis relacionats amb l’activitat del lloc web i altres serveis d’Internet.\nL’Usuari accepta expressament, per la utilització d’aquest Site, el tractament de la informació recollida en la forma i amb les finalitats anteriorment esmentats . </ span> I així mateix reconeix conèixer la possibilitat de rebutjar el tractament d’aquestes dades o informació rebutjant l’ús de cookies mitjançant la selecció de la configuració apropiada a tal fi al seu navegador. Si bé aquesta opció de bloqueig de cookies en el seu navegador pot no permetre-li l’ús ple de totes les funcionalitats de la pàgina web.


Es facilita la comunicació entre pacients i familiars | L'Informador\nEs facilita la comunicació entre pacients i familiars\nPublicat a 9 d'abril de 2020 el 13:12. Escrit per Juan Antonio Cloquell\nEls hospitals de Xàtiva i Ontinyent han rebut dues tauletes i set telèfons mòbils per a poder posar en contacte als pacients ingressats amb els seus familiars. També s’ha establit un protocol en el qual col·labora la infermeria amb la finalitat que “a través de la comunicació es puga desenvolupar un vincle de confiança entre la família, el pacient i l’equip assistencial”.\nEls pacients estableixen un telèfon de contacte i un familiar i l’equip sanitari que l’atén convenia un horari preferent per a les telefonades als familiars.\nEls pacients que disposen de dispositiu mòbil compten també des d’ara amb major capacitat de la xarxa wifi hospitalària per a facilitar el contacte en tot moment\nEn el cas dels pacients que no disposen de mòbil o no siguen independents per a realitzar el seu ús, serà el professional sanitari assignat a la seua habitació el que establisca la comunicació per mòbil o tauleta amb el portaveu familiar i cooperarà en què la telefonada tinga un desenvolupament normal.\nTots els dispositius de propietat de l’Hospital seran desinfectats adequadament després de cada ús i seran custodiats per la infermeria. La distribució d’aquests dispositius pels centres ha sigut d’acord amb el nombre de pacients ingressats en aïllament.


Els allotjaments turístics de la demarcació preveuen una ocupació del 70% durant el pont del Pilar\nEls allotjaments del Camp de Tarragona i les Terres de l'Ebre estan a l'expectativa de les reserves d'última hora.\nActualitzada 11/10/2017 a les 14:06\nEls allotjaments turístics de la Costa Daurada i les Terres de l'Ebre preveuen una ocupació del 70% durant el pont del Pilar. El president de la Federació d'Empresaris d'Hostaleria i Turisme de la província de Tarragona (FEHT), Eduard Farriol, apunta que «preveiem que el nivell d'ocupació estarà al voltant del 70%, tot i això, també estem a l'expectativa de les reserves de darrera hora». Actualment, alguns establiments turístics de la demarcació ja han tancat portes un cop finalitzada la temporada estival. Molts altres hotels, càmpings i apartaments ho faran, com cada any, passat aquest pont. La FEHT està a l'expectativa respecte a les possibles afectacions sobre el sector turístic de la Costa Daurada a causa de l'actual situació política. «Qualsevol inestabilitat, ja sigui política, econòmica o social, mai és favorable per a cap destinació turística», declara Farriol.\nL'ocupació prevista pel pont del Pilar al sector hoteler s'estima al voltant del 70%, més concretament seran el 75% dels hotels de Salou, Cambrils i Vila-seca, la Pineda els que obriran durant aquestes dates. Pel que fa als apartaments, Farriol afegeix que «s'augura una possible variació a la baixa respecte altres anys, però també pot ser donat que el Rally Costa Daurada s'ha avançat, això ha fet que alguns visitants ja hagin vingut abans». Pel que fa als càmpings, els deu de muntanya estaran oberts, mentre que els de costa, un 65%. Així, en total, aproximadament hi haurà obertes més del 70% de les places. Farriol destaca que l'ocupació al sector campista serà «bona, esperem fins a un 80% en bungalous i en parcel·la al voltant del 60%». En bungalous, majoritàriament s'hi allotgen famílies de proximitat. Mentre que en parcel·la, en càmpings de la costa, hi ha molt visitant internacional sènior, segons Farriol «aquests clients aprofiten el bon temps que encara fa i les tarifes de temporada baixa».\nAquest 70% de mitjana d'ocupació turística prevista durant aquest pont del Pilar fa de molt mal comparar respecte l'any passat, donat que l'any 2016 el 12 d'octubre va caure en dimecres, no hi ha haver un pont com el d'enguany. A més, l'any passat, el Rally Costa Daurada va ser del 13 al 16 d'octubre -passat el festiu, i no abans, com enguany.\nEls allotjaments turístics dels municipis del centre de la Costa Daurada es mostren satisfets pels resultats del mes de setembre. Farriol explica que «al mes de setembre a Salou, Cambrils i Vila-seca, la Pineda les pernoctacions han augmentat un 5%» -segons dades facilitades per l’Observatori del Parc Científic i Tecnològic de Turisme i Oci de Catalunya.\nRespecte a les possibles afectacions sobre el sector turístic de la Costa Daurada a causa de l'actual situació política, Farriol apunta que «qualsevol inestabilitat, ja sigui política, econòmica o social, mai és favorable per a cap destinació turística. Aquesta situació, a curt termini, segur que tindrà conseqüències, a llarg termini, tot és una incertesa». Tot i això, ha matisat que «segurament les conseqüències que podem patir ara, a finals de temporada, no afectaran el global de l'any, però estem força preocupats per la temporada vinent».\nDes de l'Associació de Turisme Rural de les Terres de l'Ebre (Aturebre), el president Albert Hernández, no ha volgut precisar una previsió de la xifra d'ocupació que es preveu per aquest pont del Pilar que s'espera que sigui «prou bona». En canvi, ha descartat qualsevol perjudici al sector a causa de la situació política del país i en cap cas tenen constància que hi hagi hagut cap anul·lació per aquesta qüestió. Segons Hernández, la majoria de la clientela per aquestes dates provenen de l'àrea metropolitana de Barcelona i de la resta de Catalunya.


Apartment Banjica Belgrade Belgrade Sèrbia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Banjica BelgradeApartamentPlitvicka 10, Savski Venac, Belgrade, Sèrbia, 11040 - Veure al mapaExcepcional9,6Basada en8comentarisApartment Banjica BelgradeVeure més fotos"We liked everything, but most of all we loved Barney, a baut..."FlorinRomaniaVeure més fotosVeure totes les 20 fotos\nOferint allotjaments de qualitat al la cultura, l'oci nocturn, els paisatges districte de Belgrade, Apartment Banjica Belgrade és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Apartment Banjica Belgrade, l'excelent servei i instal.lacions superiors faran de la vostra estada una experiència inoblidable. Wi-Fi gratuït en totes les habitacions, aparcament de cotxes són només algunes de les comoditats que fan que Apartment Banjica Belgrade sigui diferent dels altres hotels de la ciutat. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, escriptori, mini bar, balcó/terrassa, telèfon a cada habitació. L'hotel compta amb una llista completa de comoditats, com jardí. Les seves instal.lacions de primera i una situació excelent fan de Apartment Banjica Belgrade la base perfecta per a gaudir de la seva estada a Belgrade.


Goigs i devocions populars: Goigs a sant Antoni de Pàdua. Oratori a Beget, municipi de Camprodon (Ripollès, Girona)\nGoigs a sant Antoni de Pàdua. Oratori a Beget, municipi de Camprodon (Ripollès, Girona)\nGOIGS EN HONOR DE SANT ANTONI DE PÀDUA, VENERAT A L'ORATORI DE CAN FRANÇA, PARRÒQUIA DE SANT CRISTÒFOL DE BEGET, BISBAT DE GIRONA.\nSant Antoni de Can França\na qui a vós acut:\nFeu-lo de Jesús estança\nEll serà el seu ajut.\nA dos joves doneu vida\ni al jove que és mort,\nfeu-nos cristians sens mida\nsi Jesús tenim per port.\nPel grau pugem amb gaubança\nper un camí costerut.\nSou doctor en saviesa\nangèlic fra menor,\nels peixos amb avidesa\nus escolten amb amor.\nper la natura fem llança\ncom el Déu ha volgut.\nSi la mula s'agenolla\ndavant el Crist eucarístic,\nde la vostra llengua brolla\nla paraula d'un sant místic.\nPel bestiar la pitança,\nper nosaltres cap ensurt.\nPregant Déu amb tendresa\nbraços estesos d'amor,\nJesús s'hi posa amb dolcesa,\nteniu el millor tresor.\nLa Garrotxa d'enyorança\ninici del cel volgut.\nus confiem la salut:\nFeu-nos de Jesús estança\nEll serà nostre ajut.\nOh Pare valedor, per la intercessió de sant Antoni protegiu nostres necessitats i guieu-nos en el camí de la perfecció cristiana, ell que fou estimat pel vostre fill Jesús i rebé saviesa de l'Esperit Sant. Amén.\nExplicació sobre l'oratori de sant Antoni de Pàdua de can França i de la vida de sant Antoni de Pàdua. Antigament a l'oratori també hi havia una imatge del màrtir sant Sebastià. La reconstrucció de l'oratori va ser beneïda l'any 2002, en el camí que va de Beget al Coll de Malrem.\nOratori de sant Antoni de Pàdua de Can França, a Beget.\nEtiquetes de comentaris: Antoni de Pàdua (sant), Beget, Camprodon


Tenim dignitat els catalans? | Des de Sants\nAquest matí, a cavall entre la vergonya que està perpetrant Neus Bonet a una Catalunya Ràdio sense crosta nacionalista (una veritable vetlla de difunts) i l’esportiu però inútil Basté a RAC1, escoltava el següent: Montilla creu que el finançament no es tancarà fins l’any vinent. No podia ni creure-m’ho. Tan panxo, el Molt Honorable. D’acord que en ZP ha mentit i s’hi ha pixat a sobre; d’acord que la llei si és la que es deriva de l’Estatut no cal aplicar-la; d’acord que d’en Saura i del seu pacte amb De La Vega no cal perdre-hi ni un minut… però es que ara anem més lluny. El PSOE (i amb ells el tansemenfotisme del PSC) gosen amenaçar les forces que no donin suport els pressupostos de l’Estat.\nNi més ni menys. Els catalans rebem pals però és que, ja avisen, si no donem suport responsable al PSOE, hi haurà represàlies. I això és inaudit pel que mostra i pel que demostra. Mostra que el PSOE pot pixar-se i tornar-se a pixar en els catalans; mostra que no es creu res del front comú pel finançament i demostra que el PSC, malgrat les amenaces de Castells, és un apèndix quan cal tan anticatalà com el PP de la Sra.Sánchez-Camacho. Perquè no ho oblidem, aquests senyors votaran uns pressupostos que no comprenen un finançament per a Catalunya. Un partit al qual dóna suport l’independentisme d’ERC.\nEls catalans ni fem por ni som creïbles i com ja hem nascut per finançar les llars d’infants estremenyes, la T4 de Barajas o el deute “històric andalús” (i el nostre “deute històric” on és?), doncs ja tenim una missió a seguir pels segles a venir. Com els rabins que acompanyaven als jueus del gueto a pujar als combois: tot sigui per evitar un mal major. Quin mal major hi ha que observar que tenim un país que ha perdut l’autoestima i la dignitat i que els seus dirigents són indiferents a aquesta situació? Tenim dignitat els catalans? I el Sr.Mas que ho veu i el Sr.Carod que ho tolera.\nFiled under: Catalunya, política | Tagged: Montilla, PSOE-PSC |\n« Lligats a l’optimisme “Historia de un año” (orig.1944) »\nQsi net, on 25 Setembre, 2008 at 12:28 said:\nCom els rabins que acompanyaven als jueus del gueto a pujar als combois…\ndesdesants, on 25 Setembre, 2008 at 18:27 said:\nEl fet és que els rabins dels guetos realment acompanyaven els mateixos jueus que havien decidit lliurar als alemanys a les vies del tren. És un dels millors exemples de que aquest utilitarisme de curta durada acaba en el mal major.\nPer als jueus la liquidació del gueto sencer. Per a nosaltres, les quatre engrunes habituals a canvi de la fam a venir. Per això, més val deixar-ho córrer.


L’Escola Ignasi Peraire reb la visita d’Alicia Casals per parlar de robòtica – Mollerussa Televisió\nL’Escola Ignasi Peraire reb la visita d’Alicia Casals per parlar de robòtica\nEls alumnes de l’Escola Ignasi Peraire s’endinsen en el món de la robòtica i la informàtica a partir d’un projecte que presenten al Concurs Escolar de Disseny de Videojocs Científics. Sota el nom ‘Científics en Joc’, els alumnes estan desenvolupant un videojoc amb un protagonista real de l’àmbit català i que es dediqui al món de les ciències.\nEls nens i nenes de 5è curs proposen una història on Alícia Casals, professora del Departament de Control Automàtic de la Universitat Politècnica de Catalunya (UPC), nés la protagonista i té com a objectiu aconseguir posar-li una pròtesis a la cama dreta a un nen que viu al Brasil.\nAquest dilluns, els alumnes han rebut la visita de la protagonista del seu videojoc, qui els ha fet un repàs de la seva biografia a la vegada que els parlava dels avenços que s’han produït en pocs anys en el món de la robòtica. Casals ha explicat a tots ells en que consisteix la seva feina destacant que els robots amb els quals treballa tenen la finalitat de millorar la vida de les persones. També de manera clara ha destacat la poca presència de dones en el camp de la robòtica i ha animat als alumnes a endinsar-se en aquest món en el que cada dia es necessiten més investigadors per a seguir treballant i desenvolupant solucions per als ciutadans.


Santa Paula - Viquipèdia, l'enciclopèdia lliure\n34° 21′ 21″ N, 119° 04′ 06″ O / 34.355833333333°N,119.06833333333°O / 34.355833333333; -119.06833333333\nSanta Paula és una població dels Estats Units a l'estat de Califòrnia. Segons el cens del 2000 tenia una població de 28.598 habitants.\nSegons el cens del 2000, Santa Paula tenia 28.598 habitants, 8.137 habitatges, i 6.435 famílies. La densitat de població era de 2.400,4 habitants per km².\nDels 8.137 habitatges en un 44,1% hi vivien nens de menys de 18 anys, en un 59,1% hi vivien parelles casades, en un 13,4% dones solteres, i en un 20,9% no eren unitats familiars. En el 17,2% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,49 i el nombre mitjà de persones que vivien en cada família era de 3,86.\nPer edats la població es repartia de la següent manera: un 31,4% tenia menys de 18 anys, un 10,9% entre 18 i 24, un 29,7% entre 25 i 44, un 17,3% de 45 a 60 i un 10,7% 65 anys o més.\nL'edat mediana era de 30 anys. Per cada 100 dones de 18 o més anys hi havia 102,3 homes.\nLa renda mediana per habitatge era de 41.651 $ i la renda mediana per família de 45.419 $. Els homes tenien una renda mediana de 32.165 $ mentre que les dones 25.818 $. La renda per capita de la població era de 15.736 $. Entorn del 12,2% de les famílies i el 14,7% de la població estaven per davall del llindar de pobresa.\nCamarillo (15 km)\nCasa Conejo (22 km)\nEl Rio (15 km)\nFillmore (15 km)\nMeiners Oaks (22 km)\nMira Monte (22 km)\nMoorpark (20 km)\nOak View (22 km)\nOjai (19 km)\nOxnard (21 km)\nSan Buenaventura (Ventura) (17 km)\nA Wikimedia Commons hi ha contingut multimèdia relatiu a: Santa Paula\n↑ 2,0 2,1 2,2 «Fact Sheet- Santa Paula». American Fact Finder. Oficina del Cens dels Estats Units, 12-01-2010.\n↑ «Geographic Comparison Table- Santa Paula». American Fact Finder. Oficina del Cens dels Estats Units, 12-01-2010.\nObtingut de «https://ca.wikipedia.org/w/index.php?title=Santa_Paula&oldid=19023716»\nLa pàgina va ser modificada per darrera vegada el 21 oct 2017 a les 17:18.


Amadeu Barbany: “El comerç manté els valors que la societat perd” - Valors\nJoan Salicrú| 03/11/2018 |Opinió|\t2\nÉs dijous i Granollers bull d’activitat. El mercat setmanal de roba, més de 400 parades, comparteix els principals carrers i places del centre de la ciutat amb les botigues habituals –marques multinacionals i botigues històriques de la ciutat–. Són, això sí, dos estils de comerç molt diferents. Una relació poc habitual i que ha costat d’aconseguir. Entre parades de roba amuntegada i crits de venedors ambulants localitzo Dracs, un establiment propietat d’Amadeu Barbany, comerciant de tercera generació. Una botiga única a la ciutat, perquè entre els seus murs de maó només hi trobaràs productes de disseny, artesania i proximitat que tinguin valor cultural, genuí, mediambiental, social i tradicional. Una aposta arriscada però ferma.\nAmadeu Barbany és botiguer de quarta generació i en aquest moment propietari de dos establiments de Granollers. Per una banda Barbany Granollers (Carrer d’Anselm Clavé, 44), una botiga de roba multimarca fundada el 1895 que promou el consum responsable i conscient. I, per altra banda, la mencionada Dracs (Carrer de Santa Esperança, 7), que enguany ha rebut el Premi a la Iniciativa Empresària 2017 que atorga la Generalitat. Barbany va ser president de l’Associació de Comerciants Gran Centre Granollers i va coordinar la sectorial de comerç del Pla Nacional de Valors.\nSom conscients dels valors que expressem quan comprem alguna cosa?\nEn general, en aquest país, tenim poca consciència de la repercussió que té el fet de comprar. En altres zones geogràfiques, com per exemple, al nord d’Europa, hi ha una altra consciència. Aquests canvis de mentalitat són lents. En els països mediterranis tenim altres valors, però en relació a ser respectuosos amb la comunitat i amb el medi ambient… som els darrers de la cua. A Espanya, el consum conscient –gent que quan compra pregunta el lloc i el procés de fabricació– només arriba al 3 per cent. En canvi, a Dinamarca, el consum conscient és del quaranta per cent. Hem de ser conscients que cada vegada que consumim, encara que sigui a petita escala, decidim quin món volem tenir.\nPer què ens costa tant veure la importància del fet de comprar si pràcticament cada dia comprem alguna cosa?\nPrecisament perquè ho fem de forma quotidiana. Les dues-centes o tres-centes empreses que dirigeixen el món, avui més que mai tenen les eines per influenciar-nos per tal que el consum cada cop es concentri més en elles. Si ens hi fixem, la majoria de la gent compra els mateixos productes als mateixos llocs. Abans, aquestes grans empreses tenien la capacitat de produir i de comercialitzar, però ara, per primera vegada en la història, també poden influir directament en el comportament de les persones. Mai abans, la Humanitat, a canvi de res, havia cedit la seva informació a unes poques empreses. Dit d’una altra manera, a nivell de consum, mai abans havíem estat tan manipulats.\nÉs la guerra de David contra Goliat.\nSi preguntes a trenta persones on van a comprar els mobles, tots pronunciaran la mateixa marca sueca. Si preguntes a on van a comprar la roba esportiva, tots diran el mateix nom. Asseguren que aquesta revolució és social, democràtica i permet que els petits tinguin la capacitat de vendre a tot al món; però això és mentida. Si no fas grans inversions en el mercat online és matar mosques amb els ulls tapats. També en la revolució digital els comerços petits tenim les de perdre.\nEl poder ha passat de mans del consumidor a les grans empreses?\nEl poder el continuem tenint els consumidors, el problema és que no l’exercim. Països com Dinamarca en són una demostració. Tenim el món que consumim i nosaltres en som responsables. Cada persona, com a ésser lliure que és, hauria de comprar en funció dels seus valors, els que siguin. Hem de prendre una decisió davant de cada acció de consum. Aquesta és la única manera, perquè el lliure mercat no ajuda el comerç de proximitat, només fa grans els més grans i fa desaparèixer els més petits. L’esforç que els petits establiments hem de fer per sobreviure és titànic. El botiguer és una espècie en extinció.\nAixí de catastròfic?\nSí, però no crec pas que morim. Estic segur que amb quaranta anys, a nivell global, s’aprovaran normatives que limitaran el poder de les grans empreses i repartiran aquesta capacitat d’informació. Totes les empreses tenim dret a fer ús de la informació que de forma anònima i gratuïta els ciutadans estem facilitant. No pot ser que només hi puguin accedir 25 empreses perquè tenen molts milions per comprar-la. Això és molt injust! I això serà un ressorgir de les ciutats.\nVostè ha estat president de l’Associació de Comerciants Gran Centre Granollers. Per una ciutat què representa el comerç?\nEl comerç és vida, comunitat, convivència, relació, mirades, acompanyament, coneixença… Tots els valors que la societat està perdent, el comerç els manté. Però, és clar, el comerç també és economia. De fet, és el gran invent de distribució de l’economia. En aquest moment, a Espanya, 500.000 empreses representen el vint per cent del consum; la resta està en mans d’unes poques marques. Si fos meitat i meitat, l’economia seria més justa i això només està a les nostres mans. El periodista Carles Capdevila deia: “Curiós aquest país que es queixa quan tanca una petita botiga, però ningú hi va a comprar mai”. Si el consumidor no fa petites accions i no és conscient del seu poder res canviarà. És veritat que els sous són baixos i sovint cal comprar a baix preu, però potser l’objectiu hauria de ser comprar menys.\nNo és habitual trobar un botiguer que promogui la reducció del consum…\nDurant un temps a l’aparador vaig tenir l’eslògan: “Compra menys, compra bé”. I alguns companys botiguers es van enfadar; però la reducció del consum beneficia a tothom: a les persones, al medi ambient i a les petites i les mitjanes empreses. Les coses han de durar. Hem de fer productes fora de moda, potser una mica més cars que els que produeixen les grans empreses a Bangladesh, però més duradors. En aquest sentit, els petits botiguers, amb els anys i per a poder sobreviure, també ens hem anat pervertint. Les coses s’han de vendre al preu que valen i és evident que no podem viure en una societat en què els productes tenen obsolescència programada.\n→Valors reflexiona sobre els valors del comerç el mes del Black Friday\nDolors Isus i Josep M. Pagès ha dit:\n06/12/2019 a les 18:52\nBon dia Amadeu,\nDesprés de llegir la vostra web i el tracte del tema de “Valors”, hem pensat que potser us pot ser útil\nla següent informació:\nEl nostre fill Faust treballa a Barcelona, a l’entitat bancària cooperativa ARÇ, d’assegurances ètiques:www.arc.coop. Els seus serveis, son d’una serietat garantida.\nDolors i Josep M.\n09/12/2019 a les 8:57\nBenvolguts Dolors i Josep,\nTindrem en compte la vostre proposta.


Apartments Lucija-Klara Brodarica Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartments Lucija-KlaraObala Maratusa I / XI, Brodarica, Brodarica, Croàcia, 22010 - Veure al mapaExcel·lent8,4Basada en51comentarisApartments Lucija-KlaraVeure més fotos"Host is very welcoming. Good location. Nice self-service kit..."TomasLithuaniaVeure més fotosVeure totes les 40 fotosMolt bona ubicació 8,3Veure al mapa8,3UbicacióParticularitats que li encantaranaire condicionatbalcó/terrassa\nSobre l'allotjamentDescripcióDissenyat tant per oci com per negoci, Apartments Lucija-Klara està situat idealment a Brodarica; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Brodarica. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, aparell de televisió LCD/pantalla de plasma, TV satèl•lit/cable a cada habitació. Durant el dia podeu gaudir de l'atmòsfera relaxant de parc infantil, jardí, sala de jocs. Apartments Lucija-Klara és la vostra destinació si buscau allotjament de qualitat a Brodarica.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatempolles d'aigua de cortesiaplat de dutxaarticles de tocadorestris de cuinatelevisió de pantalla planabalcó/terrassamosquiterTV satèl•lit/cablecalefacciónevera Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Apartments Lucija-Klara de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Guanyem Figueres considera que cal un replantejament de les polítiques de seguretat ciutadana - Empordà\nPlanteja la creació d'una unitat de policia de proximitat que ofereixi seguretat a veïnes i veïns\nEMPORDA.INFO 23.09.2020 | 12:17\nGuanyem són partidaris d'implementar noves estratègies de prevenció EMPORDA.INFO\nGuanyem són partidaris d'implementar noves estratègies de prevenció\nGuanyem Figueres considera que cal buscar solucions a la sensació d'inseguretat que asseguren passar veïns i veïnes de diferents zones de la ciutat. Per això, la formació independentista que forma part del Govern local d'Agnès Lladó, demana "afrontar el debat de la seguretat de manera sincera i transparent amb l'objectiu de millorar la qualitat de vida de la població".\nRespecte a la cerca de solucions són partidaris d'implementar noves estratègies que incideixen en la prevenció. Motiu pel qual proposen el que es coneix com a policia de proximitat. Un model que s'ha implementat en diferents ciutats del país i d'arreu del món i que Guanyem proposa per a Figueres. Es tracta de polítiques de seguretat que pretenen establir una connexió intensa entre les autoritats, els serveis de seguretat i la població.\nPer això proposen un acord entre tots els agents implicats per tal d'impulsar una prova pilot amb una unitat de policia de proximitat que pugui implementar aquesta estratègia. Segons Guanyem, la qualitat del servei prestat augmenta perquè es tracta d'un concepte policial que a més a més de considerar la delinqüència, incorpora altres factors com el sentiment de victimització, la por al delicte, la cohesió i solidaritat social.\nEn aquest sentit, asseguren que en l'actualitat la seguretat ciutadana ja no es considera un afer reservat exclusivament a l'actuació policial en un sentit punitiu. Argumenten que la seguretat ciutadana inclou un concepte més ampli, amb afectació a diferents àmbits que repercuteixen a la qualitat de vida, la convivència o l'ordenació dels espais, i que necessiten mecanismes de resolució de conflictes. Per la formació, que forma part del govern figuerenc, les estadístiques sobre la seguretat a la ciutat milloren, però la percepció de la ciutadania no segueix aquesta dinàmica i es necessiten noves eines per donar-hi resposta.


El blog de notícies nàutiques - Yacht Point\nBy YachtPointBCN on 13/02/2019 in Anècdotes nautiques, Blog Nàutica Esbarjo\nEl que més ens apassiona és la Vela, és un art! Les pràctiques complementàries de Vela es realitzen en un cap de setmana. Són 16 hores per iniciarse a les tècniques de com moure una embarcació a través del vent. En un grup de pocs alumnes aprofitaràs millor les poques hores que marca la Normativa, és una […]\nBy YachtPointBCN on 31/05/2018 in Anècdotes nautiques\nAbril 2018 Vaixell: Artic Sunrise Navegació dels Canals Patagonics de Xile fins a prop de les illes Galapagos. Canals Patagonics Vaig arribar a Punta Arenas el 4 abril 2018 per embarcar al Arctic Sunrise. És una ciutat relativament moderna i agradable que té de tot però desolada i té també una part sòrdida. Una cosa […]\nBy admin on 19/05/2017 in Blog Nàutica RYA, Titulacions RYA\nTots els certificats Yachtmaster han de ser renovats cada 5 anys, i per fer-ho has d’estar en possessió o justificar els següents aspectes: Els embarcaments dels darrers 5 anys, dates i dades de les empreses per les que has treballat. S’haurien de justificar almenys 150 dies navegats. Certificat Mèdic del ISM (consulta com poder fer-ho a […]\nConveniència de realitzar pràctiques de maneig del sextant amb alumnes que aspiren a la titulació de capità de iot d’Esbarjo. – Per Peter Stockfleth En el temari de coneixements teòrics per a la titulació de capità de iot d’Esbarjo s’inclou un mòdul de Navegació que al seu torn es compon de dues unitats de treball: […]\nPatrocini regata EDHEC equip femení FNB\nBy admin on 05/05/2017 in Anècdotes nautiques, Regates\nOrgullosos d’haver col·laborat amb l’esponsorització de l’equip femení de vela de la Facultat de Nàutica de Barcelona Femalesailing que va participar el passat mes d’Abril a la Course Croisière EDHEC, la regata universitària més gran del món amb 3.000 participants de 24 nacionalitats, 180 embarcacions, 10.000 visitants i 165 universitats, celebrada a Arzon, França. Volem […]\nBy admin on 10/03/2017 in Blog Nàutica Professional, Turisme nàutic\nL’hostal Stella Maris porta en funcionament des de 1927. És una associació adreçada a l’acollida i ajuda dels treballadors del mar, on els més de 40 voluntaris que treballen, ofereixen els seus serveis als hostes. L’hostal consta de 32 llits distribuïts en 20 habitacions individuals i 6 habitacions dobles, a un preu de 13 € […]\nBy admin on 02/02/2017 in Anècdotes nautiques, Blog Nàutica Esbarjo


Notícies - Els Gausacs, contraris a dur publicitat a les camises\nEls Gausacs aconsegueixen el seu millor inici de temporada amb la torre de 7 ( 6/mar/11)\nEls Gausacs expliquen la història dels castells a l'ANC ( 3/mar/11)\nEls Gausacs celebren el 15è aniversari de la colla (23/feb/11)\nEls camises verdes no volen publicitat\nEls Gausacs s'oposen a portar publicitat a les camises, després de saber que els Castellers de Vilafranca han posat sobre la taula la possibilitat de portar patrocini. El president dels Castellers de Sant Cugat, Santi Casanovas, creu que 'és un tema preocupant' ja que hi havia consens a la comunitat castellera per no portar cap logotip, i veuen perillar l'entesa comuna amb l'anunci dels castellers del Penedès.\nEls Castellers de Vilafranca han comunicat a la Coordinadora de Colles Castelleres de Catalunya que estudien la possibilitat d'incorporar patrocini a les camises dels membres de la colla. Aquest òrgan ja ha assegurat que intentarà prohibir aquesta inserció de publicitat a la roba amb una assemblea que se celebrarà la setmana vinent. Amb tot, els estatuts de la coordinadora ja impedeixen aquesta possibilitat.\nDes de Sant Cugat, el tema es veu amb 'preocupació'. El president dels Gausacs creu que si es prengués una decisió unilateral provocaria un 'dilema' molt perjudicial per a la comunitat castellera. Santi Casanovas s'ha mostrat contrari a dur cap logotip a les camises verdes dels castellers de la ciutat.\nAmb l'escut i prou. No seria maco posar publicitat a les camises.\nEl president de la Coordinadora, Miquel Botella, ha subratllat que aquesta situació posa de manifest el 'potencial i efervescència' que viu el món casteller.


“POSI’M UN GOT D’AIGUA, PER… LLEI”. Una norma pionera obliga els bars a oferir-ne gratis.\nOferir un got d’aigua de l’aixeta als clients de forma gratuïta serà obligatori a partir de 2020 per a tots els bars i restaurants de Navarra, una iniciativa que també estudien adoptar Andalusia i Balears. Així ho dicta la nova Llei Foral de Residus i la seva Fiscalitat, que es va aprovar fa un parell de mesos i que és pionera a Espanya. A més de promoure fer un glop sense pagar, estableix per primera vegada objectius mínims de reutilització de productes per al sector de l’hostaleria, a qui també afectarà la prohibició generalitzada de fer servir, en el futur, bosses de plàstic, vendre càpsules de cafè, vaixelles d’un sol ús i envasos monodosi. Així s’aspira a promoure els recipients reutilitzables i posar fi als d’un sol ús. D’acord amb la norma, totes les llars i comerços d’aquesta Comunitat hauran de disposar, així mateix, d’un contenidor marró el 2022; és a dir, destinat a la recollida selectiva de residus orgànics.\nTINC DRET AL BO SOCIAL D’ELECTRICITAT?\nUna gran part de la població té dret a gaudir del bo social d’electricitat, un mecanisme regulat pel Govern que protegeix els consumidors amb menys recursos a l’hora d’enfrontar-se a la factura de la llum. Tanmateix, moltes persones no ho sol.liciten perquè no saben si es troben dins del col.lectiu que pot accedir a aquests descomptes (d’entre el 25% i el 40%) o perquè el sistema per a demanar-ho és complex. Perquè res d’això no suposi cap trava, la Comissió Nacional dels Mercats i la Competència i la Fundació Civio han creat una aplicació web que permet comprovar-ho de manera ràpida, senzilla i confidencial i a la qual es pot accedir des de les webs cnmc.es i civio.es . L’objectiu és evitar que prop de dos milions de llars perdin aquests descomptes en el mes d’octubre si no s’acullen al nou model.\n“MOON MILK”, LA LLET ES POSA DE MODA A INSTAGRAM\nEl got de llet calenta amb mel i llimona sempre ha estat un clàssic a l’hora de cuidar-se la gola, agafar el son abans d’anar-se’n al llit o, simplement, gaudir d’un moment reconfortant a casa. Això està canviant. A la fórmula tradicional li estan sortint moltes competidores i el seu rastre es pot seguir a les xarxes socials amb l’etiqueta #Moon milk. Sempre prenent com a base la llet, els internautes es posen creatius i hi afegeixen canyella, cardamom, gingebre, extractes de flors o espècies, combinacions fotogèniques que després comparteixen a Instagram o Pinterest.\nEl consum de televisió a través d’Internet s’ha duplicat a Espanya els tres últims anys, on ha passat d’un 20% a un 40%. Les dades pertanyen a l’últim Estudi General de Mitjans, dut a terme entre l’abril i el juny de 2018, d’on també es desprèn que els espanyols tampoc escolten gaire ja la ràdio a la ràdio. Els telèfons han esdevingut un dispositiu imprescindible per a accedir als continguts radiofònics (així com als televisius), desplaçant fins i tot l’ordinador i la tauleta. El 56% dels enquestats es decanta pel mòbil per a seguir programes de ràdio, mentre que la forma de llegir premsa també està canviant. El 66% de les persones afirma que la consulta en línia cada dia.\nCompra sempre en llocs contrastats, amb reputació i referències d’altres usuaris.\nFixa’t en l’adreça electrònica del proveïdor. Solen tenir dominis propis. Si no, alerta.\nSi veus una superoferta, vigila. Sol tractar-se d’un esquer i els productes no arriben mai.\nEvita fer servir xarxes wifi gratis o equips públics. Pot haver-hi estafadors a l’aguait.\nContacta amb el teu banc si creus que t’han estafat i canvia les contrasenyes.\nEn cas d’estafa, denuncia davant la Guàrdia Civil, la Policia o les webs respectives.\nVes a la pàgina següent Medio ambiente, tecnología y salud »


Un Carnaval ple de música i de coreografia - Calderí\nIniciActualitatUn Carnaval ple de música i de coreografia\nUn Carnaval ple de música i de coreografia\nLa gran participació a la rua, amb 12 comparses i més de 600 persones, es va veure enterbolida per una bretolada que va cremar el ninot de Carnestoltes abans d’hora\nIMATGE | Membres de la comparsa Àngels i dimonis de l’escola de dansa Stage fent la seva coreografia per l’avinguda Pi i Margall que els va fer mereixedors del premi a la comparsa més marxosa. > J. Serra\n“Que no venen, encara?”, preguntava una senyora dissabte a la tarda al final de l’avinguda Pi i Margall a l’espera que passessin pel seu davant les 12 comparses d’enguany del Carnaval de Caldes, amb la participació de més de 600 persones. Una altra dona al seu costat li repetia que “com que hi ha moltes escoles, van al seu pas i és normal, que vagin més lents”. El cert és que la rua, que va començar al passeig del Remei, va anar fent fins a arribar a la zona esportiva del Bugarai a un bon ritme, amb una gran feina en la composició de les disfresses, en el muntatge de les carrosses i en els números coreogràfics, molt vistosos en les comparses que tenien un centenar de participants.\nHores abans que s’iniciés la desfilada, però, hi va haver un fet que va esguerrar els actes de Carnaval. Cap a les quatre de la tarda, algú va calar foc al ninot de Carnestoltes que els alumnes del Taller d’Art Manolo Hugué elaboren cada any, i que aquest any volia provocar una reflexió al voltant de l’alimentació sostenible i la no existència d’un planeta B. Sense que ningú ho pogués veure, el ninot, d’uns cinc metres d’alçada i que havia estat aixecat per una grua de l’Electra Caldense al costat de l’àrea esportiva del Bugarai, era devorat per les flames. En la confecció del ninot hi van participar uns 120 alumnes d’entre 4 i 17 anys. El Ball de Diables de Caldes escrivia a primera hora de la tarda al seu mur de Facebook que “algú que es creia molt graciós ha decidit carregar-se abans d’hora la il·lusió dels companys del taller d’art, la feina voluntària del Ball de Diables i el final de festa d’avui”.\nA la part final de la rua, després de l’exhibició de les comparses, el presentador de l‘acte va voler agrair la tasca dels alumnes del Taller d’Art, els Bombers Voluntaris i el Ball del Diables, encara que el ninot ja s’havia cremat abans d’hora “no sabem si per accident o incident”. També va destacar que “darrere de la feina de fer el ninot, hi ha nois i noies que hi dediquen moltes hores. El ninot ja no el podrem veure cremar. Això ens disgusta moltíssim”.\nL’originalitat de les comparses es va fer notar durant la rua. Obria la desfilada l’AMPA de l’escola El Farell, que amb 87 participants va voler fer una reflexió sobre el mar Mediterrani. Sota el nom de Mare nostrum, els participants, vestits com meduses, estrelles de mar, taurons i altres criatures del mar desfilaven darrere una carrossa plena de xarxes i de deixalles. Justament, aquesta comparsa va ser mereixedora del premi a la comparsa més original.\nLa següent comparsa, la de l’agrupament escolta El Pasqualet, era una de les més nombroses de la rua. Amb un centenar de participants, monitors i nenes i nenes van desplegar pels carrers un autèntic exèrcit d’aliens moguts pel ritme de la música. La comparsa, anomenada Pasqualiens, va obtenir el premi a la comparsa més divertida. Els 35 membres de la comparsa Música i ritme, de l’Associació Jardí Santa Susanna, van obtenir el premi a la comparsa a criteri del jurat pel seu esforç coreogràfic.\nL’AMPA de l’escola Montbui va presentar una escenificació del flautista d’Hamelin amb mares i fills vestits de ratolins i els pares vestits de flautista. La comparsa va merèixer el premi al grup més entranyable.\nLa comparsa més premiada va ser La màquina del temps de l’escola de dansa Step by Step. Els 90 participants d’aquesta comparsa, vestits alguns amb roba futurista i d’altres amb roba d’estil steampunk, comandats per una mena de científic com el Doc de Retorn al futur, ballaven perfectament compenetrats pels carrers de Caldes. A la pista de la zona esportiva del Bugarai, l’exhibició es va a fer a ritme de Queen. La màquina del temps va rebre el premi especial de comparsa, dotat amb 300 euros, i el de millor posada en escena.\nL’escola El Calderí, aprofitant les bicicletes i patinets que molts alumnes utilitzen per desplaçar-se, va fer la comparsa Viatgem amb E.T. i van representar el moment de la pel·lícula en què el protagonista porta en bicicleta l’extraterrestre. De fet, va ser l’única comparsa que va fer un esbronc, que va ser llegit i premiat a la part final.\nL’altra escola de dansa de Caldes, l’Stage, va obtenir el premi a la comparsa més marxosa per la comparsa Àngels i dimonis mentre que el clan Mc Alonso posava en escena el seus particulars guerrers Braveheart amb música de gaita en directe, que li va valdre el premi al grup més enginyós.\nLa rua es va completar amb els grups Senyor i senyora Potato, El fons marí, El teu conte i El paquet de pasta Sanmartí.\nIMATGES | Sota aquestes línies, la comparsa Àngels i dimonis. Li segueix El cor valent del clan de Mc Alonso, i a baix part de la comparsa La màquina del temps. >J. Serra


Déjà vie: de febrer 2010\nLes primeres cites\nUltimament nose que passa pro estic tenint algunes cites, potser estic mes receptiva o potser pq tinc ganes de coneixer gent nova sense que aixo implica res mes.\nLa cosa es que cada primera cita es tot un mon.\nDesde fer un café coma primer "toma de contcto",com el que vol fer una passejada, el de les birretes o el de sopar (mayday!!).\nTrobo que es un moment super curiós quan et trobes davant d'algú que coneixes molt poc i com si tinguessis una motxilla gegant intentes guardar dins tot el que aquella persona et transmet. Com parla, com es mou, com et mira (o si no et mira), si es posa nervios, si esta molt segur, si et fa riure, si es preocupa per tu, si parla pel movil, si xerra molt, si es molt callat...\nCrec que estic en una fase que una mica em fascina tot (no tant eh) pero ara trobo interessant aixo i allo i tot i m'ha semblat gracios comentar-vos-ho. Per cert, vosaltres qué en penseu de les primeres cites?? pq hi ha moltiiiiiiiiiiiiiiiiisssimes coses a dir, aixo nomes era un petit tastet. :P\nPublicat per Déjà vie a 14:07 28 comentaris:\nM'he enamorat (Euforia post-viatge)\nEl primer dia que et vaig veure no ho vaig entendre,\nno eren els teus ulls blaus cristal·lins els que m'hipnotitzaven,\nni era el teu cabell ros que mai m'ha agradat\nNo vaig entendre quin extrany magnetisme hi havia entre nosaltres\nfins que vaig veure com ens miravem.\nNo era la teva mirada, ni la meva, sino la nostra.\nEl meu somriure no tenia sentit fins que em miraves pausadament\ni em tornaves obertament el somriure.\nRes no va passar perque res havia de passar. Era senzillament tan maco com un somriure i una mirada corresposta el que ens mantenia en aquella espiral energetica.\nEm vaig enamorar, de seure vora el forn de llenya en el que constantment hi havia una olla escalfant aigua per fer té mentre nevava fora, i el fred feia que tinguessim el nas vermell.\nVaig banyar-me en aigües termals, mentre a fora la meva prima toballola es congelava quedant-se garrativada esperant la meva sortida.\nMai he agraït tant un vi calent que escalfa mans i gola, peus i cos fins arribar a la punteta dels dits tornant-los la vida.\nComunicar-se amb senyes i entendre's. Veure diferents maneres de ser i totes possibles i valides.\nParlar quatre llengues diferents en un viatge i pensar -collons sort que les parlo!- i tornar i somiar en anglés.\nBudapest pel Danubi, Bratislava pel castell, Vienna per ells.\nPodria dir infinitats de coses d'uns 10 dies genials dels quals part he viatjat sola pero mai ho he estat. Aquesta, però, es la meva humil crónica d'un viatge excepcional.\nEls viatges els fan les persones no les coses. La vida la fan les persones. I ara com una bomolla en la que que desfet amb l'escalfor la recordo una dies més com aquells ulls i aquell somriure. Només uns dies més i deixare que la bombolla marxi...fins el proper viatge.\nPublicat per Déjà vie a 20:32 18 comentaris:


Jasper (Indiana) - Viquipèdia, l'enciclopèdia lliure\n38° 23′ 43″ N, 86° 55′ 58″ O / 38.3953°N,86.9328°O / 38.3953; -86.9328\nWilliam J. Schmitt (D)\nSegons el cens del 2000, Jasper tenia 12.100 habitants, 4.875 habitatges, i 3.188 famílies. La densitat de població era de 506,7 habitants per km².\nDels 4.875 habitatges en un 32,7% hi vivien nens de menys de 18 anys, en un 54,2% hi vivien parelles casades, en un 8,4% dones solteres, i en un 34,6% no eren unitats familiars. En el 29,2% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,01.\nPer edats la població es repartia de la següent manera: un 25,4% tenia menys de 18 anys, un 8,4% entre 18 i 24, un 29,6% entre 25 i 44, un 21,6% de 45 a 60 i un 15% 65 anys o més.\nLa renda mediana per habitatge era de 42.051$ i la renda mediana per família de 52.634$. Els homes tenien una renda mediana de 36.415$ mentre que les dones 22.484$. La renda per capita de la població era de 23.547$. Entorn del 3,3% de les famílies i el 5,6% de la població estaven per davall del llindar de pobresa.\nBirdseye (23 km)\nA Wikimedia Commons hi ha contingut multimèdia relatiu a: Jasper (Indiana)\nObtingut de «https://ca.wikipedia.org/w/index.php?title=Jasper_(Indiana)&oldid=19027564»


Els joves protagonitzen una xarxa local d'atenció a les víctimes de violència a San Salvador - Coordinadora Valenciana de ONGD\nInici > Notícies > Notícies de la cooperació > Els joves protagonitzen una xarxa local d’atenció a les víctimes de violència a San Salvador\nEls joves protagonitzen una xarxa local d’atenció a les víctimes de violència a San Salvador\nUn projecte de cooperació de l’ONG Farmamundi treballa amb la joventut per a frenar les agressions sexuals i empoderar a les dones en l’exercici lliure dels seus drets\nPublicat el 8 juliol, 2021\nA El Salvador, cada any les institucions públiques registren milers de denúncies per delictes a la llibertat sexual. Només en 2020, la Fiscalia General de la República va reportar 2.858 casos, huit delictes al dia. L’ONG farmacèutica Farmamundi, al costat de l’Associació de Promotors Comunals Salvadorencs (APROCSAL), acaba de finalitzar un projecte de més d’un any de duració, que ha millorat les condicions de vida de les dones del municipi San Salvador, promovent l’equitat de gènere i l’exercici lliure dels seus drets.\nDes de fa anys Farmamundi treballa per a frenar la violència contra les dones a El Salvador. Els projectes han buscat tot aquest temps facilitar l’atenció sanitària a les víctimes, treballar en la sensibilització de la població i involucrar a les autoritats locals per a fer front a aquesta xacra de manera unida. No obstant això, la crisi del COVID-19 ha augmentat de manera preocupant els casos de violència: “Per a moltes dones, la quarantena domiciliar obligatòria va suposar estar atrapades amb els seus agressors”, explica el director de l’Associació de Promotors Comunals Salvadorencs (APROCSAL), Henry Palacios, ONG local amb la qual treballa Farmamundi al país.\nDetecció precoç, vigilància i atenció\nAquest és el cas del Districte I de San Salvador, on el Ministeri de Salut ha informat d’una intensificació quant a la quantitat de referències per abús sexual. Per a posar-li fre, les organitzacions han desenvolupat “una xarxa local per a la detecció precoç, vigilància i atenció a les dones víctimes de violència, a través d’una estratègia concertada de participació ciutadana, incloent a la joventut”, descriu la responsable de Farmamundi a El Salvador, Lídia Jiménez.\nAquesta acció permet contribuir a superar els obstacles més freqüents als quals s’enfronten les dones víctimes de violència al moment de denunciar, “començant per la negligència de les autoritats, que haurien de donar resposta, seguiment i ajuda a les víctimes de violència sexual”, comenta Palacios, que es pregunta: “Com pot ser que la policia no prenga avís de fets de violència, solament denúncies, a pesar que les lleis estableixen tres vies per a accedir a la justícia: de fet, per avís o per denúncia”. Per al director de APROCSAL, això provoca que les víctimes tinguen poca o cap confiança en les autoritats, i recórreguen a associacions de la societat civil per a tindre un suport i així aconseguir una millor atenció de part de les autoritats corresponents.\nEn molts casos, a més, existeix una por a la denúncia, ja que la víctima coneix a l’agressor que, abans de l’abús sexual, ja ha manifestat un altre tipus de violència, ja siga verbal, física i psicològica. A vegades, aquest fins i tot forma part del seu nucli familiar que, en ser especialment conservadora, “sol deixar passar la situació, vulnerant els drets de l’agredida”, postil·la Jiménez.\nXicotets canvis liderats per joves\nUn dels aspectes principals d’aquest projecte de cooperació, que compta amb el finançament de la Diputació de València, és el protagonisme de les i els joves en la gestió de la xarxa local d’atenció a dones víctimes de violència en el Districte I de San Salvador. El desenvolupament de les activitats realitzades ha permés brindar eines i inputs a les dones i joves participants en les diferents intervencions (processos formatius, campanyes de divulgació de drets), que han contribuït a la promoció d’una vida lliure de violència i el gaudi dels seus drets sexuals i reproductius.\nAixí, s’ha promogut la racionalització i concertació dels serveis d’atenció, articulats per una xarxa de participació ciutadana i contraloria social. “Va ser gràcies a això –recorda Palacios- que es va poder fer front a una situació d’abús recent: l’agressor, un agent de la Policia Nacional Civil d’El Salvador, va denunciar a la seua víctima per ‘agressions físiques’, sent aquestes falses, amb el propòsit de canviar els papers. Ell volia veure’s com a víctima. Per a això, en coordinació amb l’espai intersectorial, es va articular l’acompanyament i seguiment en la via legal a qui realment era la víctima: la dona. En el procés judicial es va aconseguir evidenciar que l’agressor va ser l’agent de la PNC, deixant a la llum altres tipus de violència: econòmica i sexual”, denúncia.\nEn un país on majoria de la seua població són joves, i que per diferents factors de risc com el poc accés a una educació de qualitat, pobresa, desocupació, violència juvenil i estigmes negatius, es tornen vulnerables a reproduir aquests patrons masclistes de conducta sobre la violència sexual cap a les dones, “és prioritari incorporar a la joventut en aquests processos de canvi”, reflexiona Palacios.\nAquesta és la raó per la qual s’han creat espais que proporcionen a aquests joves els mecanismes i eines “per a mostrar-los que són part d’una lluita col·lectiva on des de les accions quotidianes es poden dur a terme xicotets canvis des dels seus espais”, conclou\nYolanda Ansón Tel. 637410615\nCooperació Internacional, Dones / Feminismes, Gènere i desenvolupament\nManifest. Dia internacional d’eliminació de les violències contres les dones 8 de Març 2015. Día Internacional de les Dones. Actes al voltant del 8 de Març La pandèmia de Covid-19 està tenint greus conseqüències econòmiques i de caràcter psicològic en milions de dones La “Xarxa Teixint Resistències per les defensores d’Amèrica Llatina” ante la situación de emergencia de personas defensoras


Petits Camaleons celebra 5 anys amb un gran cartell\nPetits Camaleons celebra 5 anys amb un cartell molt ambiciós\nSopa de Cabra, Macaco, Animal, Quimi Portet, Oques Grasses, Gossos i Ramon Mirabet són alguns dels artistes que hi participaran\nEl cap de setmana de l'1 i 2 d'octubre torna el festival per a nens i nenes Petits Camaleons, a Sant Cugat del Vallès, la gran trobada musical pensada perquè els nens i nenes puguin gaudir de la música com mai ho han fet i acompanyats dels seus familiars. Petits Camaleons arriba als cinc anys de vida amb el cartell més espectacular dels últims anys. Sopa de Cabra, Macaco, Animal, Quimi Portet, Oques Grasses, Gossos, Ramon Mirabet i Obeses, són alguns grups musicals i artistes que actuaran per als més petits. L'edició d'enguany arriba amb la participació de 46 artistes de referència, 103 concerts i 9 escenaris, un més que en els últims anys, ja que s'incorpora al festival la carpa del Circ de Catalunya.\nSegons ha explicat la tinent d'alcalde de Cultura, Carmela Fortuny, "volem promocionar la nostra ciutat amb aquest festival i volem reivindicar el Petits Camaleons com el festival familiar de referència de Catalunya". Fortuny ha recordat que "a Sant Cugat la cultura ha de ser accessible a tothom, i per això reservarem un 10% de les entrades perquè les famílies amb més dificultats hi puguin accedir per un preu de 3 euros".\nEs reservaran un 10% de les entrades per a famílies en risc d'exclusió\nEl director artístic del festival, Albert Puig, ha assegurat que "aquest cartell és el més espectacular de totes les edicions, pel que fa la diversitat de propostes i de grans noms, cosa que demostra que el Petits Camaleons és un festival més que consolidat, on el gran protagonisme el tenen els nens i nenes i tot està pensat per a ells, perquè puguin gaudir d'una gran diversitat i qualitat musical".\nCada any el festival ha registrat un increment del 20% de públic, per això enguany s'espera que més de 6.000 persones assisteixin al Petits Camelons. En aquesta cinquena edició s'ha creat un nou itinerari (amb un preu de 20 €) que donarà accés a tots els espais, excepte al Teatre-Auditori. Pel que fa a la resta d'entrades i abonaments es mantenen igual per tal d'aconseguir que el festival sigui accessible a tothom. Les entrades ja estan a la venda i es poden comprar a www.tasantcugat.cat i www.petitscamaleons.com, i els abonaments es podran adquirir des del 24 de maig.\nUn any més es repetirà la Gran Festa dels Pares, que se celebrarà el divendres 30 de setembre amb un concert de Sopa de Cabra adreçat al públic en general, on la banda repassarà els temes més clàssics de la seva trajectòria. Les entrades per a aquest concert estan a la venda des de l'1 de juny.\nCom ja és tradicional, el festival incorpora també el segell santcugatenc, amb grups i artistes de la ciutat que se sumen a la iniciativa. Enguany hi actuaran Alba Llibre, Veil, Oriol Cors i Syabites. La 5a edició comptarà també amb activitats dedicades exclusivament als nadons, sense oblidar totes les activitats habituals, com les signatures de discos, les rodes de premsa amb ''l'Info K', el concurs Cóndor de nens presentadors i el concurs de nous talents de Cugat.cat. A més, s'encetarà una nova col·laboració amb el CosmoCaixa.


El Palau de Maricel serà objecte d’una important reforma estructural i condicionament per a exposicions | Museus de Sitges\nEl Palau de Maricel serà objecte d’una important reforma estructural i condicionament per a exposicions\nL’Ajuntament aprova destinar-hi 650.000 euros procedents del romanent\nUna operació de reforma estructural millorarà els espais del Palau de Maricel, els farà més accessibles i n’adaptarà una part com a escenari d’exposicions d’art de primer nivell. El Ple de l’Ajuntament de Sitges va aprovar la setmana passada la concessió d’una aportació de 650.000 euros per a la reforma estructural del Palau, que se sumen als 500.000 que ja va acordar destinar-hi la Diputació de Barcelona. L’aportació forma part del 5,5 milions d’euros procedents del romanent (és a dir, dels estalvis en la despesa), que l’Ajuntament va acordar, per unanimitat del Ple, destinar a diverses inversions i projectes locals.\nEl projecte porta per títol Reforma integral, rehabilitació, restauració i museïtzació del Palau de Maricel (1913-17) per adequar-lo com a centre d’activitats i d’exposicions temporals de Museus de Sitges i ha estat elaborat pel Consorci del Patrimoni de Sitges, amb el suport de l’Ajuntament. El projecte detalla una inversió a l’edifici per fer-lo plenament operatiu per a la seva missió cultural, que consisteix en la reparació dels problemes estructurals; la restauració dels elements patrimonials; la rehabilitació de la façana i les cobertes; la redefinició d’entrades i de circulacions; la supressió de barreres arquitectòniques mitjançant la instal·lació d’elevadors mecànics; i l’adequació museogràfica de l’edifici per a la visita, de manera que permeti l’organització d’exposicions de format mitjà.\nLa iniciativa preveu que l’edifici esdevingui prou versàtil perquè el Consorci del Patrimoni de Sitges –que és l’organisme que el gestiona– en pugui treure utilitat i rendiment, tant com a sala d’exposicions com a edifici patrimonial obert a les visites guiades, a més acollir actes institucionals i casaments o, si és el cas, llogar algunes de les sales per a celebracions i reunions d’empresa.\nLa reforma té la missió de recuperar l’essència del Palau de Maricel quan es va construir, ara fa cent anys; és a dir, hostatjar obres d’art –a través d’un ambiciós programa d’exposicions temporals de caràcter internacional–, ser escenari d’actes institucionals i d’interès general, acollir visites culturals i adaptar les seves sales al lloguer d’espais. La suma i combinació d’aquests elements garanteix un ús integral i total de l’edifici.\nLes obres estan previstes que comencin aquest 2017. La primera fase consistirà en el sanejament de les terrasses i reparació dels degotalls. A continuació (en el darrer trimestre d’aquest 2017) es durà a terme l’estudi d’estructura del pont que uneix Maricel de Mar (el Museu) i Maricel de Terra (el Palau), mentre que paral·lelament es procedirà a les intervencions d’urgència a les façanes, les cornises i el pont. Durant el 2018 s’executarà la part central del projecte.\nLa reforma i adaptació del Palau de Maricel garantirà la continuïtat i us de l’edifici, en millorarà el seu rendiment, dotarà Sitges d’un espai per acollir exposicions de qualitat (sense haver de buidar el Museu de Maricel, com es va fer per Ramon Casas) i, al mateix temps, permetrà celebrar-ne el seu centenari amb plenes condicions i projecció.


Imma Aguilar: "L'error més greu és creure que la transparència és una fi, quan és un mitjà per construir confiança" - I Jornades de Comunicació des de les Administracions Públiques\nSeu virtual - NovaGob\nRetall de Premsa\nImma Aguilar: "L'error més greu és creure que la transparència és una fi, quan és un mitjà per construir confiança"\nQuins aspectes haurien de ser prioritaris a les agències de comunicació institucional? Beatriz C.Martisi conversa amb Inma Aguilar sobre el valor públic de la comunicació institucional i política\nEntrevista de @Bc_MaRTiSi\nImma Aguilar és periodista i assessora de comunicació política i institucional; està molt relacionada amb el sector polític espanyol i durant les I Jornades de Comunicació des de les Administracions Públiques parlarà sobre el futur de la política i de la comunicació en el panel «El valor públic des de la comunicació institucional i política: el model amfibi». Però abans d'aprofundir sobre aquest tema, li demanam per la seva percepció de la situació actual del sector i quins aspectes haurien de ser prioritaris en les agendes de comunicació institucional.\n— Quines són les dificultats per engegar nous models de gestió de la informació en l'Administració pública?\nCrec que les resistències que suposen les pràctiques assentades, que llasten la dinàmica innovadora. També una estructura excessivament jerarquitzada en la presa de decisions i en l'aportació de propostes\n— Estan preparats els responsables de comunicació per als reptes de la comunicació institucional 2.0?\nAra ja sí, perquè no es tracta d'una nova pràctica que modifica l'anterior, sinó que l'escenari és el que determina l'activitat, sense cap classe d'alternativa. És com si es tractàs d'una nova professió.\n— Quins aspectes de l'àmbit municipal necessiten especial atenció en el seu model de comunicació?\nLa correlació entre les accions en línia i fora de línia, perquè la tendència és substituir les tradicionals de presencialitat per una relació més virtual i mitjançant plataformes digitals. Jo crec que no es tracta d'això, sinó, precisament, de construir un sol escenari, un correlat entre tots dos àmbits.\n— Les tècniques de gestió de xarxes socials considerau que són adequades per a la comunicació de l'Administració pública municipal?\nAbsolutament, perquè la política i l'Administració han de comunicar-se amb la gent allà on sigui.\n— Quins considerau que són els errors més freqüents en la implantació de la transparència en l'àmbit municipal?\nL'error més greu és creure que la transparència és un fi, quan és un mitjà per construir confiança.\n— Què us agradaria destacar sobre la vostra ponència per a les Jornades?\nEm centraré en les tendències de futur en la política i quins són els nous «models de negoci» en la forma de comunicar a l'Administració.\n** Imma Aguilar Nàcher (@immaaguilar) és llicenciada en Ciències de la Informació pel CEU Sant Pau - Universitat Politècnica de València, i té el Màster en Tecnologies de la Comunicació per la Universitat Autònoma de Barcelona i el Màster en Direcció de Comunicació per la Universitat Oberta de Catalunya. És fundadora i directora de la Consultora Perfil Públic, i està orientada en l’exercici professional a la comunicació institucional i política. Entre les seves accions cal destacar l’assessorament al grup parlamentari Entesa del Senat i al seu portaveu, José Montilla; va participar en campanyes electorals per a diversos partits, com la candidatura d'Eduardo Madina a la Secretaria General del PSOE i les dues campanyes d'eleccions generals per a Ciutadans, on exercia el càrrec de coordinadora de la presidència de Ciutadans, amb Albert Rivera, i coordinadora i assessora dels diputats del grup parlamentari de Ciutadans al Congrés. També imparteix docència en diversos màsters universitaris sobre campanyes electorals, comunicació política i parlamentària, i és autora d'articles i columnes d'opinió sobre comunicació política en diferents mitjans.\nAlbert Sáez: "La transformació digital és un canvi de mentalitat, no un repte tecnològic”\n31/ 10/ 2017\nMayte Vañó: "Una Administració pública ha de comunicar sempre amb vocació de servei i no ser un instrument de propaganda política"\n10 raons per assistir a les I Jornades de Comunicació des de les Administracions Públiques\n30/ 10/ 2017\nAmalia López Acera: "És un error llançar-se a obrir perfils en xarxes socials sense tenir clar per a què volem ser-hi"\nContacte amb UIBCongres\nThe T-Forum 2018 Global Exchange Conference\n12è Fòrum de l'Ocupació de la UIB\nConvivència, innovació i benestar escolar: més enllà de la teoria\n2004 - 2018 Fundació Universitat-Empresa de les Illes Balears


Casa de Monsaraz Monsaraz Portugal - Ofertes d'hotels amb els MILLORS DESCOMPTES EN LÍNIA\nRua Direita, Monsaraz, Monsaraz, Portugal, 7200-175 - Veure al mapa\nPer als viatgers què vulguin captar les imatges i els sons de Monsaraz, Casa de Monsaraz és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Monsaraz. A l'hotel s'hi pot gaudir d'unes comoditats de primera classe com habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de planxa a cada habitació. L'hotel ofereix una excelent varietat d'instal.lacions d'oci, incloent jardí. Sigui quin sigui el motiu del seu viatge, Casa de Monsaraz és una selecció idònia per a la vostra estada a Monsaraz.\nTots els tipus de viatgers (103) Parelles (28) Viatgers en solitari (4) Famílies amb infants petits (32) Famílies amb infants grans (15) Grups (24)


Arxius de referèndum #1-O | Diari La República Checa\nJunqueras defensa un altre referèndum “quan tinguem majories clares”\nOriol Junqueras torna a apostar pel referèndum\nOriol Junqueras, ha defensat el dret a “tornar-ho a intentar” quan hi hagi unes “majories clares i repetides en el temps”. En una entrevista a Catalunya Ràdio just després de la decisió del Tribunal de Justícia de la Unió Europea (TJUE) sobre la seva immunitat, Junqueras rep amb “prudència i serenitat” aquesta resolució.\nPel que fa a les negociacions ERC-PSOE per a la investidura, considera que no s’ha d’aturar la negociació “en cap cas” independentment que ell sigui o no a la presó. Unes declaracions que va fer sense conèixer que ERC congelaria les reunions amb els socialistes fins que l’advocacia de l’Estat es pronunciï sobre la decisió del TJUE.\n“Res del que vam fer era delicte, no només era legítim, sinó que era legal, i ens hem guanyat el dret a tornar-ho a intentar. I vam assumir els riscos que implicava intentar-ho, i un d’aquests riscos era ser a la presó, i aquí estem”. D’aquesta manera, Junqueras, que fa més de dos anys que està a la presó, ha defensat que es torni a intentar quan hi hagi “majories clares i repetides en el temps, tant en nombre de vegades que les urnes ho corroborin com en l’exposició del projecte que es pretén”.\n“Si això es produeix en repetides eleccions i no hi ha dubtes, les institucions estan obligades a canalitzar aquesta voluntat de la ciutadania i que s’assumeixin les conseqüències jurídiques i legals, sempre en un context de multilateralitat, perquè això afecta les institucions catalanes, espanyoles i europees”, ha afegit.\nEls caps de la Policía declaren que tenien ordres de no fer detencions l’1-O\nUna de les càrregues a Tarragona\nEls inspectors en cap de cada grup de la Policia Nacional que van actuar l’1 d’Octubre a Barcelona van rebre criteris concrets de com actuar als diversos col·legis electorals de la ciutat, sobretot pel que fa a detencions, comunicacions i factibilitat de l’actuació.\nAixí ho han admès aquest dilluns en declarar com a investigats al jutjat d’instrucció número 7 de Barcelona, on han reiterat, com van fer dijous els seus col·legues, que van rebre l’ordre d’anar als col·legis abans que obrissin i abans de saber si els Mossos d’Esquadra estaven actuant o no. A més, algun d’ells ha admès que les càmeres que portaven al casc o al pit alguns agents, es podien apagar i engegar quan volien.\nIndicatiu policial ‘Marte’\nEls quatre inspectors que han declarat ho han fet en un sentit similar al dels seus col·legues de dijous passat, però han aportat algun detall més. Han explicat que van estar en un ‘brífing’ dirigit pel cap de la Unitat d’Intervenció Policial (UIP), els antiavalots de la Policia Nacional, el comissari José Miguel Ruiz Iguzquiza, amb indicatiu policial ‘Marte‘.\nAllà se’ls va proporcionar el llistat d’escoles de les quals s’encarregaria cada grup comandat per un inspector si els Mossos no actuaven. L’endemà dissabte al matí cada inspector va supervisar la situació i condicions físiques de cada col·legi electoral que li havia estat assignat.\nAlguns caps de la Policía Nacional van dir que es carregués, i altres van indicar que no s’usessin les defenses si no hi havia una agressió directa d’un votant cap a un agent\nA la tarda d’aquell dissabte es va tornar a fer un ‘brífing’ amb ‘Marte‘ per acabar de donar detalls i, per exemple, es va ordenar que en general no es fessin detencions excepte casos molt greus, i que les comunicacions es podien fer per telèfon mòbil si la xarxa d’emissora de ràdio se saturava de converses.\nSilenci Rebel·leu-vos! es reuneix amb el cap dels BRIMO\nImatge d’una protesta de Silenci…Rebel·leu-vos! a Tgna\nL’Associació Silenci… Rebel·leu-vos!, viatja aquest dilluns 8 de juliol fins a Sabadell per reunir-se amb el cap de la unitat antiavalots o Brigada Mòbil (BRIMO), dels Mossos d’Esquadra, Francesc Xavier Pastor. La reunió està prevista per a les 11 d’aquest matí.\nLa delegació encapçalada pel seu portaveu Lluís Pastrana plantejarà a Pastor la “necessitat de fer desaparèixer totes aquelles unitats que tenen com a únic objectiu la repressió de la societat civil; o com a mínim la conveniència d’un canvi d’orientació radical i urgent d’unitats com la BRIMO o l’ ARRO.\nAmb l’objectiu d’evitar que es reprodueixin actituds similars en el cos dels Mossos d’Esquadra, també s’exposaran en aquesta reunió les amenaces, agressions, limitació en l’exercici de drets fonamentals i actituds omissives del Cuerpo Nacional de Policia, quan va vigilar l’acció del SILENCI al Tribunal Suprem a Madrid.\nAgents de la Policia Nacional temien per la seva vida\nActuació policial durant l’1-O\nEls tres agents de la Policia Nacional investigats per les càrregues durant el referèndum de l’1-O, que han declarat aquest divendres davant del jutge, han assegurat que “temien per la seva vida” i que “mai havien sentit l’odi que van sentir aquell dia”.\nEs tracta de tres agents de policia imputats per la seva actuació a les escoles Mediterrània, Pau Claris i Dolors Monserdà de Barcelona, que han estat interrogats pel jutge d’instrucció número 7 de Barcelona.\nSegons Núria Garrido, advocadessa de l’Associació Juristes pels Drets Humans, que exerceix l’acusació, els agents han mantingut una estratègia comuna i han coincidit a titllar de “hostilitat i violència extremes” l’actitud dels manifestants que es trobaven dins de les escoles .\nEls policies han accedit a declarar davant el jutge i un d’ells, el que va actuar al col·legi Dolors Monserdà, ho ha fet per videoconferència, encara que tots ells s’han negat a respondre a les preguntes de l’acusació.\nUn dels policies, un subinspector, ha reconegut haver actuat a l’escola Pau Claris de Barcelona i haver propinat puntades a persones congregades al pati de l’escola i en les escales de l’interior del recinte.\nUn d’ells hauria reconegut així mateix no ser molt “conscient” de qui li donava les ordres durant la càrrega, però ha assegurat que els manifestants li tiraven llambordes i pedres.\nL’agent hauria assegurat que els cops de peu els va donar en els peus i en la sola de les sabates de la gent congregada per protegir-se dels cops que, “de manera indiscriminada”, estava rebent al casc i amb l’objectiu de facilitar el treball de seus companys perquè aquests no fossin agredits.\nCap dels agents ha aclarit la procedència de la pilota de goma que va lesionar en un ull a l’activista Roger Espanyol a l’Escola Ramon Llull.\nEn total, són 37 els policies que estan sent investigats per la seva actuació durant la celebració del referèndum de l’1-O a set escoles – Pau Claris, Mediterrània, Dolors Monserdà, Ramon Llull, Estel, Prosperitat i Àgora –, i encara falten tres agents per declarar, els quals han estat citats per divendres que ve.\nREDACCIÓ29 Novembre, 2018\nLa cúpula dels Mossos declara al Vendrell per l’1 d’octubre\nEl jutge investiga la participació dels Mossos en el referèndum\nEl matí està sent força mogut als jutjats del Vendrell. Almenys, mediàticament. És el dia que en què el jutge ha citat el regidor de Governació de l’Ajuntament de Torredembarra, el socialista José Garcia, per declarar com a testimoni, en un procés que res té a veure amb el cas de descobriment i revelació de secrets, on haurà de comparèixer, aviat, com a imputat.\nAvui, també han comparegut davant l’autoritat judicial, i en qualitat d’investigats, els màxims responsables dels Mossos d’Esquadra a Tarragona.\nLa cúpula de la policia catalana al Camp de Tarragona han comparegut davant el jutge que investiga la celebració del referèndum independentista de l’1 d’octubre.\nEl magistrat instructor està recavant tota mena d’informació per poder conèixer, de primera mà, quin paper van desenvolupar els Mossos durant la cita referendària. En aquesta causa, estan imputats més d’una trentena de policies.\nEls policies imputats han rebut el suport de l’intendent cap de la regió policial del Camp de Tarragona, que s’ha desplaçat fins als jutjats.\nREDACCIÓ9 Novembre, 2018\nEl CDR busca testimonis de l’agressió d’una dona a l’Institut de Tarragona\nLa regidora de la CUP a l’Ajuntament de Tarragona, Laia Estrada, s’ha adherit a la crida que està fent el CDR Tarragona, per trobar testimonis que van presenciar el brutal apallissament policial a una dona amb uns pantalons fúcsia que surt en la foto que publiquem.\nL’agressió policial s’hauria produït, segons el vídeo, durant les càrregues que van tenir lloc a l’Institut de Tarragona durant el referèndum de l’1 d’octubre.\nSe sol·licita la col·laboració ciutadana per denunciar aquest fet, independentment “si sou d’un partit o altre o de cap. Segur que algú pot ajudar”, ha escrit el CDR a les xarxes.\n“Si vau estar a l’IES Tarragona i vau viure el moment en què la Policia Nacional agredeix a una dona (amb pantalons fúcsia), necessitem el vostre testimoni”, demana el CDR Tarragona, tot recordant que “han reobert la denúncia i, com ja sabeu, la gent no s’adona del poder que té”.


"Quan l'amor et trenca" - TV SantCugat.cat\nNo hi ha cosa més meravellosa que l’amor. N’hi ha de molts tipus, és cert, però el que ha omplert més pàgines de novel·les i lletres de cançons i guions de cine per diferència és l’amor de compartir en parella un projecte de futur i una il·lusió de present.\nEn una societat com la nostra on hi ha tantes separacions també és una oportunitat per aquelles persones que som solteres. El problema comença quan et fixes amb qui no es fixa precisament en tu. Com bon jugador d’escacs traces una estratègia i en comptes d’explicar-li que no vas amb ningú, comences a tenir relacions per despertar ni que sigui una mica de gelosia. I, potser, això atreu en un primer moment la persona que estimes, però de la mateixa manera que s’ha apropat s’allunya precisament perquè no ets exclusiu.\nHi ha un moment molt dolorós en una partida d’escacs en què comences a calcular variants i totes són perdedores. Passa el mateix amb l’amor, costa acceptar les derrotes i més quan la causa és el que diran o pensaran o bé he dubtat però al final és no.\nI quan veus la partida perduda no hi ha més remei que abandonar, no val demanar taules, només incomodes a l’altra persona, has perdut i prou.\nLa propera partida serà d’aquí a un temps o amb una altra persona? No ho sé, però el que sí que puc dir és que m’ha agradat jugar aquesta partida.\nL’Ajuntament no cobrarà els serveis que ha deixat de prestar pel coronavirus i ajorna el cobrament de quotes i tributs


About: Ceràmica tècnica\nLa paraula ceràmica deriva del vocable grec keramos, l'arrel sànscrita significa "cremar". En el seu sentit estricte es refereix a l'argila en totes les seves formes. No obstant això, l'ús modern d'aquest terme inclou tots els materials inorgànics no metàl·lics que es formen per acció de la calor. Fins als anys 1950, els materials més importants van ser les argiles tradicionals, utilitzades en terrisseria, maó, rajola i similars, juntament amb el ciment i el vidre. També pot buscar-se la història del rakú, singular tècnica mil·lenària oriental. Històricament, els productes ceràmics han estat durs, porosos i fràgils. L'estudi de la ceràmica consisteix en una gran extensió de mètodes per mitigar aquests problemes i accentuar les potencialitats del material, així com oferir usos no tradiciona\nLa paraula ceràmica deriva del vocable grec keramos, l'arrel sànscrita significa "cremar". En el seu sentit estricte es refereix a l'argila en totes les seves formes. No obstant això, l'ús modern d'aquest terme inclou tots els materials inorgànics no metàl·lics que es formen per acció de la calor. Fins als anys 1950, els materials més importants van ser les argiles tradicionals, utilitzades en terrisseria, maó, rajola i similars, juntament amb el ciment i el vidre. També pot buscar-se la història del rakú, singular tècnica mil·lenària oriental. Històricament, els productes ceràmics han estat durs, porosos i fràgils. L'estudi de la ceràmica consisteix en una gran extensió de mètodes per mitigar aquests problemes i accentuar les potencialitats del material, així com oferir usos no tradicionals. Això també s'ha buscat incorporant a materials compostos com és el cas dels cermets, que combinen materials metàl·lics i ceràmics. (ca)\nLa paraula ceràmica deriva del vocable grec keramos, l'arrel sànscrita significa "cremar". En el seu sentit estricte es refereix a l'argila en totes les seves formes. No obstant això, l'ús modern d'aquest terme inclou tots els materials inorgànics no metàl·lics que es formen per acció de la calor. Fins als anys 1950, els materials més importants van ser les argiles tradicionals, utilitzades en terrisseria, maó, rajola i similars, juntament amb el ciment i el vidre. També pot buscar-se la història del rakú, singular tècnica mil·lenària oriental. Històricament, els productes ceràmics han estat durs, porosos i fràgils. L'estudi de la ceràmica consisteix en una gran extensió de mètodes per mitigar aquests problemes i accentuar les potencialitats del material, així com oferir usos no tradiciona (ca)\nCeràmica tècnica (ca)


Nota de premsa sobre l'abocador Sugranyes - 18.05.2005\nAbocador Sugranyes al mig de la Via Verda\nDavant la proposta dels alcaldes de la comarca en reunió que va tenir lloc a la seu del Consell Comarcal, i de les notícies aparegudes als diversos mitjans sobre la possible ubicació d'un abocador al forat de l'explotació de ceràmiques Sugranyes, a la zona de la plana del Castell i en mig de la Via Verda volem manifestar el següent:\nEl nostre desacord en la forma de gestionar els residus tal com s'explica en el comunicat de premsa de 13 de maig de 2005, exigint menys abocadors, més reciclatge, més minimització i més participació; signat per Salvem el Vallès, ADENC, Ecologistes de Catalunya, CEPA, Plataforma cívica per la reducció de residus i la nostra Associació.\nDemanem els criteris i informes tècnics que s'han seguit per proposar la ubicació d'un abocador d'inertitzats procedents d' Ecoparc, fent públics els estudis que l'aconsellen. Demanem recursos per a poder-los contrastar.\nEls actuals Ecoparcs no acompleixen l'eficiència que se'ns va prometre i no són cap garantia perquè els embalats destinats als abocadors no continguin matèria orgànica i estiguin inertitzats totalment.\nDemanem amb urgència un Pla integral de residus a Cerdanyola que implanti una recollida segons el model de gestió sostenible de Residu Mínim, fet amb la participació i en què la nostra Associació demana de ser-hi present.\nContinuem defensant el conjunt de Via Verda que comprèn la plana del Castell i només acceptarem un reompliment de les extraccions de Sugranyes amb material totalment inert i sense cap mena de risc, per a posteriorment recobrir-ho de sòl i ser replantat amb espècies vegetals característiques de la zona.\nAssociació Cerdanyola Via Verda, 18 de maig de 2005\n[Associació Cerdanyola Via Verda] [Abocadors]


[ Espai Claudàtor ]: Zoomorfisme del príncep: prosopopeia de la meua dignitat.\nPublicado por Príncep de les milotxes en 23:11\nDes del fons de la meua ànima que t'estima, celebre la teua dignititat. I l'escampe pel prat de tots els silencis, en intensa sembra.\nEstimada amiga: et sé sempre a la vora d'aquesta veu inquieta i que, també, per tu palpita.\n1 de desembre de 2009, a les 11:09\nAh la dignitat! Vigileu, Príncep, que ha voltes esdevé un cavall desbocat!\n1 de desembre de 2009, a les 12:49\nNo crec en abstraccions d'aqueixes que omplen els noticiaris... Parle de la meua humil dignitat; no és que siga ni important, però és la meua... I això no em fa un individualista, ni de l'escola de Fukuyama...\nGràcies pel consell de vigilar... Ho intente i et demane una altra valoració, la teua, per tal de no adormir-me als llorers.\nBenvingut sigues a aquesta ¿"pàtria"?; massa grossa la paraula; deixem-ho amb "ma casa" que és la teua.\n1 de desembre de 2009, a les 14:42\nEn les voltes erràtiques del pensament per móns difícils o massa amples, unes vegades l'encertem i altres no.\n¿On és la dignitat del bri d'herba, de la canya o de la papallona efímera?\n2 de desembre de 2009, a les 11:02\nFeia dies que no venia pel vostre reialme, príncep. Sempre és un descansa per les ànimes fatigades...\nSempre és un plaer i un aliment llegir-vos.\n4 de desembre de 2009, a les 23:24


El fill de Tita-curta | Catorze.cat\nAlbert Sánchez Piñol | 30/09/2019 a les 12:10h\nArxivat a: Biblioteca, Albert Sánchez Piñol, tast editorial, Homenatge als caiguts, El fill de Tita-curta\nVuitanta contes per ser llegits en només dos minuts. Això és el que trobem al llibre Homenatge als caiguts (Rosa dels Vents), un recull de les contraportades que Albert Sánchez Piñol (Barcelona, 1965) va escriure i explicar al Matí de Catalunya Ràdio en l'etapa d'Antoni Basses. Són històries curtes i iròniques, amb títols com L'home que va ser feliç fins que va trobar or, No matis l'enemic, compra'l! o El fill de Tita-curta.\nEn sortegem 5 exemplars. Per participar-hi només cal que ens envieu un mail amb el títol del llibre i el vostre nom i cognom abans del 7 d'octubre a [email protected] *\nEls nande són un poble que habita a l’est del Congo. Si els nande tenen alguna cosa de peculiar, això és que els seus nens són coneguts per un sobrenom que els posa la mare i que acostuma a ser insultant cap al pare. M’explico: quan una dona nande té motius per queixar-se del seu marit, i gairebé sempre en té, el que fa és posar als seus fills sobrenoms que expressen el motiu del malestar. Per exemple: catongoli, que vol dir, literalment, «dorm amb altres dones».\nEls sobrenoms nande són tan habituals com els nostres Pep, per Josep, o Cisco, per Francesc. Amb la qual cosa, la queixa es fa pública cada cop que la mare interpel·la el fill. Així, és d’allò més habitual que les mares cridin «És-un-borratxo, vine a berenar!» o «Sempre-m’insulta, ves a buscar llenya!». La inventiva de les dones no té límits i els sobrenoms poden ser d’allò més ofensius, com un de molt habitual i que no cal ni comentar: «És-fill-d’un-altre». En el cas que hi hagi germans, les possibilitats es multipliquen. Recordo un cas de tres germans: el primer es deia «Em-pega-al-matí», el segon, «Em-pega-a-la-tarda». Endevinen com es deia el tercer?: en efecte: «Em-pega-a-la-nit».\nTot plegat, és cert, pot ser tan risible com trist. Si les dones nande han de recórrer a aquesta estratègia, és perquè no tenen més mitjans. Confinades a l’àmbit domèstic, l’únic que controlen, tot el que poden fer és que el món conegui la seva situació a través dels seus fills. Però també hi ha una lectura optimista, i aquesta és que, sigui quin sigui el grau d’opressió que pateix un grup humà, sempre trobarà una manera de rebel·lar-se. Sigui quin sigui el poder que el domina, sempre trobarà una manera de ridiculitzar-lo.\nRecordo un home nande. Quan li vaig preguntar pel sobrenom del seu fillet, va girar cua i se’n va anar. L’endemà, els seus veïns me’l van fer saber. «Oh, sí! —em van explicar—, el seu fill és un nano molt conegut al barri, es diu Tita-curta.»\n© Albert Sánchez Piñol\n© Montse Galbany, per les il·lustracions